**PANEVĖŽIO RAJONO SAVIVALDYBĖS**

**SOCIALINĖS ATSKIRTIES MAŽINIMO PROGRAMOS**

**(NR. 05) APRAŠYMAS**

|  |  |  |  |  |
| --- | --- | --- | --- | --- |
| **Biudžetiniai metai** | | **2019 metai** | | |
| **Asignavimų valdytojai, kodas** | | Panevėžio rajono savivaldybės administracija, 188774594  Vaikų globos namai, 168962966  Panevėžio rajono socialinių paslaugų centras, 302705834  Karsakiškio seniūnija  Krekenavos seniūnija  Miežiškių seniūnija  Naujamiesčio seniūnija  Paįstrio seniūnija  Panevėžio seniūnija  Raguvos seniūnija  Ramygalos seniūnija  Smilgių seniūnija  Upytės seniūnija  Vadoklių seniūnija  Velžio seniūnija | | |
| **Vykdytojai, kodas** | | Panevėžio rajono savivaldybės administracija, 1  Socialinės paramos skyrius, 1.15  Vaikų globos namai, 24  Panevėžio rajono socialinių paslaugų centras, 39  Seniūnijos | | |
| **Programos pavadinimas** | | Socialinės atskirties mažinimo programa | **Kodas** | **05** |
| **Programos parengimo argumentai** | Vadovaujantis Lietuvos Respublikos socialinių paslaugų įstatymu ir Lietuvos Respublikos piniginės socialinės paramos nepasiturintiems gyventojams įstatymu rengiami ir derinami valstybės ir savivaldybės strateginiai planai. Vadovaujantis šiais planais parengta Socialinės atskirties mažinimo programa.  Šios programos tikslas – organizuoti socialines paslaugas ir paramą neįgaliesiems, seniems asmenims, socialiai remtinoms ir vaikus globojančioms šeimoms, gerinti jų gyvenimo kokybę, plėtoti socialines paslaugas įvairių socialinių grupių rajono gyventojams, didinti jų integraciją į visuomenę, mažinti socialinę atskirtį. | | | |
| **Ilgalaikis prioritetas**  **(pagal strateginį plėtros planą)** | Sveika, saugi ir švari gyvenamoji aplinka | | **Kodas** | **II** |
| **Šia programa įgyvendinamas strateginis tikslas:** | Gerinti gyvenimo kokybę rajone, užtikrinant socialinių paslaugų kokybę ir prieinamumą, kuriant saugią ir švarią aplinką | | **Kodas** | **02** |
| **Programos tikslas** | Didinti socialiai remtinų asmenų integraciją į visuomenę ir mažinti socialinę atskirtį | | **Kodas** | **01** |
| **Tikslo įgyvendinimo aprašymas:**  Šiam tikslui įgyvendinti numatomi šie uždaviniai:  **01 uždavinys. Teikti būtiniausią finansinę ir socialinę paramą neįgaliems asmenims, senjorams, socialiai remtinoms šeimoms.**  Nukentėjus nuo gaisro, stichinių nelaimių, traumų, įvykusių nelaimingo atsitikimo metu, sunkios ligos atveju, esant ypač sunkiai materialinei padėčiai, rajono gyventojai gali gauti vienkartinę pašalpą.  Piniginė socialinė parama šeimoms, vaikams, neįgaliems asmenims teikiama vadovaujantis Lietuvos Respublikos įstatymais ir norminiais teisės aktais.  Rajono gyventojams, turintiems judėjimo negalią, pritaikomas gyvenamasis būstas ir aplinka. Šios priemonės vykdymas finansuojamas iš valstybės ir savivaldybės biudžeto.  **Produkto kriterijai (2019 m.):**  1. Asmenų, kuriems suteikta parama, skaičius – 250 asmenų.  2. Socialinės paramos gavėjų skaičius – apie 3 500 asmenų;  3. Išmokų vaikams gavėjų skaičius – apie 7 000 asmenų (vaikų).  4. Paramos mokiniams gavėjų skaičius – apie 1 100 gavėjų.  5. Seniūnijų vyr. socialinių darbuotojų, dirbančių su šeimomis, skaičius – 25.  6. Seniūnijų vyr. specialistų socialiniam darbui pareigybių skaičius – 13,5.  7. Neįgalių asmenų, kuriems bus pritaikytos gyvenamosios patalpos ir (ar) aplinka, skaičius –  5 asmenys.  **02 uždavinys. Kartu su nevyriausybinėmis organizacijomis organizuoti ir iš dalies finansuoti neįgalių, senjorų užimtumą, dalyvavimą kultūriniame gyvenime ir bendruomenės veikloje.**  Siekiant įtraukti neįgalių ir senų žmonių dalyvavimą kultūriniame gyvenime ir bendruomenės veikloje būtina finansuoti nevyriausybinių organizacijų (NVO) projektus, organizuoti meninės kūrybos šventes-popietes, Tarptautinės vaikų gynimo dienos šventę, gyventojų sveikinimą ir pagerbimą įvairių švenčių progomis.  **Produkto kriterijai (2019 m.):**  1. NVO projektuose dalyvausiančių asmenų skaičius – apie 650 asmenų;  2. Popietėse, išvykose dalyvausiančių asmenų skaičius – apie 1 000 asmenų;  3. Tarptautinės vaikų gynimo dienos šventėje dalyvausiančių asmenų skaičius – apie 150 asmenų;  4. Asmenų, pasveikintų Šv. Kalėdų, Šv. Velykų ir kitomis progomis, skaičius – apie 200 asmenų.  **03 uždavinys. Organizuoti ir finansuoti būtiniausių socialinių paslaugų teikimą įvairių socialinių grupių asmenims.**  Dalis rajono gyventojų prašo teikti jiems įvairias socialines paslaugas, todėl dalis paslaugų teikiama rajono socialinių paslaugų centro padaliniuose, socialinės globos namuose, teikiamos integralios pagalbos asmens namuose paslaugos. Paslaugos asmenims su proto negalia perkamos iš ministerijos pavaldumo įstaigų, neįgaliems vaikams paslaugos perkamos iš Panevėžio miesto socialinių įstaigų, perkamos dienos socialinės globos paslaugos namuose iš viešosios įstaigos. Tėvų globos netekusius vaikus globoja budintys globotojai (rūpintojai).  Šios priemonės vykdymas finansuojamas iš valstybės ir savivaldybės biudžeto.  **Produkto kriterijai (2019 m.):**  1. Vaikų, gaunančių ilgalaikę socialinę globą rajono vaikų namuose, skaičius – 18 vaikų;  2. Vaikų, gaunančių ilgalaikę socialinę globą ministerijos pavaldumo vaikų namuose, skaičius –  7 vaikai;  3. Vaikų, gaunančių ilgalaikę socialinę globą šeimynoje, skaičius – 13 vaikų;  4. Asmenų, gaunančių ilgalaikę socialinę globą Panevėžio rajono socialinių paslaugų centre, skaičius – 51 asmuo;  5. Asmenų, gaunančių socialinės priežiūros namie paslaugas, skaičius – 70 asmenų;  6. Asmenų, gaunančių bendrąsias paslaugas Panevėžio rajono socialinių paslaugų centre, skaičius – 350 asmenų;  7. Asmenų, apgyvendintų savarankiško gyvenimo namuose, skaičius – 20 asmenų;  8. Asmenų, apgyvendintų ministerijos pavaldumo ir kitų savivaldybių globos įstaigose, skaičius – apie 100 asmenų;  9. Sutrikusios psichikos asmenų, kuriems teikiamos ilgalaikės socialinės globos paslaugos VšĮ „Vilties namai“, skaičius – 7 asmenys;  10. Negalią turinčių vaikų, kuriems teikiamos dienos socialinės globos paslaugos Panevėžio specialiojoje mokykloje-daugiafunkciame centre, skaičius – 3 vaikai.  11. Asmenų su negalia, gaunančių trumpalaikės socialinės globos paslaugas socialinės globos įstaigose, skaičius – 3 asmenys.  12. Asmenų, kuriems teikiamos dienos socialinės globos paslaugos asmens namuose, skaičius –  4 asmenys.  13. Asmenų, kuriems teikiamos integralios pagalbos paslaugos (dienos socialinės globos ir slaugos paslaugos asmens namuose) – apie 45 asmenis.  14. Budintys globotojai (rūpintojai), teikiantys trumpalaikės socialinės globos (rūpybos) paslaugas tėvų globos netekusiems vaikams – 4 globotojai (rūpintojai).  **04 uždavinys. Didinti teikiamų socialinių paslaugų kokybę ir prieinamumą.**  Siekiant užtikrinti kuo geresnę teikiamų socialinių paslaugų kokybę, reikalinga steigti kuo daugiau socialinių paslaugų centrų, teikiančių dienos socialinę globą.  2018–2020 m. planuojama įgyvendinti projektus „Socialinių paslaugų infrastruktūros plėtra Panevėžio rajono savivaldybėje“, „Integrali pagalba į namus Panevėžio rajone“ ir „Kompleksinių paslaugų šeimai teikimas Panevėžio rajono savivaldybėje“. Planuojama pradėti įgyvendinti projektus „Panevėžio rajono savivaldybės bendruomeninių vaikų globos namų tinklo plėtra“ ir „Panevėžio rajono savivaldybės vaikų dienos centrų tinklo plėtra“.  **Produkto kriterijai (2019 m.):**  1. Įgyvendintas projektas „Integrali pagalba į namus Panevėžio rajone“ – 70 proc.;  2. Įgyvendintas projektas „Socialinių paslaugų infrastruktūros plėtra“ – 20 proc.;  3. Įgyvendintas projektas „Kompleksinių paslaugų šeimai teikimas Panevėžio rajono savivaldybėje“ – 90 proc.  4. Įgyvendintas projektas „Panevėžio rajono savivaldybės bendruomeninių vaikų globos namų tinklo plėtra“ – 20 proc.  5. Įgyvendintas projektas „Panevėžio rajono savivaldybės vaikų dienos centrų tinklo plėtra“ –  20 proc. | | | | |
| **Tikslo įgyvendinimo priemonės:**  1. Būtiniausios finansinės paramos neįgaliems, seniems asmenims, socialiai remtinoms ir vaikus globojančioms šeimoms užtikrinimas.  2. Socialines paslaugas teikiančių įstaigų veiklos užtikrinimas.  **05 uždavinys. Suteikti socialiai remtiniems asmenims galimybę gyventi kokybiškame socialiniame būste.**  Savivaldybės socialinis būstas yra pagal nustatytą tvarką nekomerciniu pagrindu nuomojamos savivaldybei priklausančios gyvenamosios patalpos, skirtos mažas pajamas turintiems asmenims ir šeimoms apgyvendinti. Savivaldybės socialinis būstas eilės tvarka nuomojamas šeimoms ir pilnamečiams asmenims, turintiems nuolatinę gyvenamąją vietą, jeigu jie neturi Lietuvos Respublikos teritorijoje nuosavybės teise priklausančio būsto, arba turimo būsto naudingasis plotas, tenkantis vienam šeimos nariui, yra mažesnis kaip 10 kv. m, ir jeigu jų metinės pajamos bei turtas prieš savivaldybės socialinio būsto suteikimo metus yra mažesni už pajamas ir turtą, kurių didžiausius dydžius ir apskaičiavimo tvarką nustato Lietuvos Respublikos Vyriausybė. Savivaldybė socialinį būstą išnuomoja asmenims ir šeimoms, įrašytiems į šeimų ir asmenų, turinčių teisę į socialinį būstą, sąrašus laikantis eiliškumo pagal prašymo gavimo datą.  Panevėžio rajono savivaldybės asmenų ir šeimų, turinčių teisę į paramą būstui išsinuomoti, sąrašuose 2019 m. sausio 1 d. yra 117 asmenų ir šeimų.  2018 m. išnuomota 13 socialinių būstų pagal sąrašus: 3 – šeimoms, auginančioms tris ir daugiau vaikų (įvaikių); 7 – asmenims (šeimoms) iš bendrojo sąrašo, 2 – šeimai iš jaunų šeimų sąrašo, 1 – šeimoms, iš neįgaliųjų asmenų ir šeimų, kuriose yra neįgalūs asmenys, sąrašo. 6 šeimoms vienerių metų laikotarpiui išnuomoti savivaldybės laikinieji būstai. Palyginti su 2017 m. būstų išnuomota daugiau, nes socialinio būsto plėtrai nupirkti 5 būstai.  Panevėžio rajono savivaldybės administracija su viešąja įstaiga Centrine projektų valdymo agentūra 2016 m. rugsėjo 22 d. pasirašė iš Europos Sąjungos struktūrinių fondų lėšų bendrai finansuojamo Nr. 08.1.1-CPVA-R-408-51-0005/FS-749 Socialinio būsto fondo plėtros Panevėžio rajono savivaldybėje projekto sutartį. Bendra projekto vertė – 490 998,82 Eur, iš jų – 417 348,99 Eur skiriama iš Europos regioninės plėtros fondo lėšų, 73 649,83 Eur iš Panevėžio rajono savivaldybės biudžeto lėšų. Projektas įgyvendinamas 2015 m. lapkričio mėn. – 2019 m. kovo mėn. Socialiniam būstui pritaikomas Panevėžio rajono savivaldybės administracijos nuosavybės teise turimas pastatas, esantis Upytės sen., Upytės k., Tvenkinio g. 1. Pastate įrengti ir pritaikyti socialinio būsto paskirčiai 8 butai (iš kurių 2 būstai pritaikyti neįgaliesiems). Antru etapu iš sutaupytų projekto lėšų 246 619,45 Eur planuojama nupirkti 16 butų. 2018 m. buvo vykdyti 5 socialinio būsto pirkimai, nupirkti 5 butai iš viso už 90 300 Eur.  Įgyvendinus projektą bus padidintas Panevėžio rajono savivaldybės socialinio būsto fondas.  **Produkto kriterijai (2019 m.):**   1. Asmenų (šeimų), aprūpintų socialiniu būstu, skaičius – 30;   2. Įgyvendintas projektas „Panevėžio rajono savivaldybės socialinio būsto fondo plėtra“ –  100 proc. | | | | |
| **06 uždavinys. Užtikrinti įvairių paslaugų prieinamumą rajono gyventojams.**  Savivaldybė yra atsakinga už viešųjų paslaugų teikimą rajono gyventojams, ir ji turi siekti, kad viešosiomis paslaugomis galėtų naudotis visi savivaldybės gyventojai, šios paslaugos būtų teikiamos nuolat. Siekiama, kad kuo daugiau rajono gyventojų būtų pagerinta gyvenimo kokybė, kompensuojama vežėjams už parduotus su nuolaida važiavimo vietinio (priemiestinio) reguliaraus susisiekimo autobusais bilietus; įstaigai, teikiančiai pirčių paslaugą, dalį negautų pajamų dėl bilieto kainos sumažinimo.  **Produkto kriterijai (2019 m.):**  1. Asmenų, kuriems suteikta vietinio reguliaraus susisiekimo transporto lengvata, skaičius– – 300 000 vnt.;  2. Asmenų, kuriems suteikta pirčių paslauga, skaičius – 16 000. | | | | |
| **Asignavimų paskirstymo kriterijai:**  Seniūnijos šeimoms, patiriančioms socialinę riziką – 100 Eur šeimai;  Transporto išlaidoms pagal suaugusių asmenų, patiriančių socialinę riziką, skaičių seniūnijoje – 10 Eur asmeniui;  Socialinių darbuotojų išlaikymui – 725 Eur pareigybei;  Transporto išlaikymui turinčioms gyventojų:  iki 2 000 – 0,7 Eur;  2 001–5 000 – 0,5 Eur;  5 001 ir daugiau – 0 Eur.  Papildomoms išlaidoms skiriama atsižvelgiant į priimtus Savivaldybės tarybos sprendimus bei biudžeto bendras galimybes. | | | | |
| **Numatomas programos įgyvendinimo rezultatas:**  Plėtojant įvairias socialinės paramos teikimo formas visuomenėje užtikrinamas socialinis saugumas, gerėja gyvenimo sąlygos ir kokybė labiausiai pažeidžiamoms asmenų grupėms. | | | | |
| **Galimi programos vykdymo ir finansavimo variantai:**  Programa gali būti finansuojama iš Valstybės, Savivaldybės biudžetų ir ES lėšų. | | | | |
| **Savivaldybės plėtros strateginio plano dalys, susijusios su vykdoma programa:**  2.1.1 uždavinys. Integruoti socialinę atskirtį patiriančius asmenis į visavertį gyvenimą.  2.1.2 uždavinys. Bendradarbiaujant su socialiniais partneriais diegti efektyvias nusikalstamumo ir nelaimingų atsitikimų prevencijos priemones. | | | | |
| **Susiję Lietuvos Respublikos ir Savivaldybės teisės aktai:**  Lietuvos Respublikos vietos savivaldos įstatymas; Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims įstatymas; Lietuvos Respublikos išmokų vaikams įstatymas; Lietuvos Respublikos neįgaliųjų socialinės integracijos įstatymas; Lietuvos Respublikos socialinių paslaugų įstatymas; Lietuvos Respublikos asociacijų įstatymas; Lietuvos Respublikos paramos būstui įsigyti ar išsinuomoti įstatymas. | | | | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_